[{"text_idx": "#000006", "text": "Naiste po\u0303hiklassi 9,5 km rajal ei valmistanud oma po\u0308idlahoidjatele pettumust favoriidikoormat kandnud Kaasiku (JOKA), kes jo\u0303udis viimasena startinuna finis\u030cisse teise naiste po\u0303hiklassi jooksjana, edestades oma konkurente pea kaheksa minutiga."}, {"text_idx": "#000007", "text": "Soomes elava ja treeniva Kaasiku so\u0303nul maastik talle u\u0308llatusi ei pakkunud, sest vo\u0303rreldes tavapa\u0308rase Soome avakalju-ma\u0308nnimetsa maastikuga ongi Eesti metsad rohelisemad ja tihedamad, kus kohe raja alguses tuleb orienteerumisoskused maksma panna. \"Po\u0303nev oli, kohati oli ootamatuid la\u0308bitavuse momente, aga selle eest oli hea orienteerumine,\" lausus ta."}, {"text_idx": "#000008", "text": "U\u0308llatust oma poolehoidjatele pakkus aga esimesena naiste po\u0303hiklassi rajale startinud ning kogu vo\u0303istluse u\u0308ksi liikunud Eesti suusaorienteerumise esinumber Daisy Kudre (Va\u0308rska OK Peko; +7.57), kes ho\u0303bedale tulles to\u0303usis esmakordselt orienteerumisjooksu Eesti meistrivo\u0303istluste naiste po\u0303hiklassis pjedestaalile."}, {"text_idx": "#000009", "text": "Kudre peaeesma\u0308rk on eeloleval talvehooajal sihitud veebruaris Ka\u0308a\u0308rikul toimuvatele suusaorienteerumise maailmameistrivo\u0303istlustele. Suusaorienteerujate juuli-augusti mahutreeningute pealt ja sel suvehooajal vaid kahel korral metsa orienteerumistrenni jo\u0303udnud Daisy Kudre suutis enda hinnangul teha eriti kindla tehnilise soorituse, to\u0303mmates pidurit keerulisemates kohtades, et eksimusi va\u0308ltida."}, {"text_idx": "#000011", "text": "Meeste po\u0303hiklassi 15,0 km rajal jagasid kirkamad medalid omavahel sellest su\u0308gisest taas OK Vo\u0303ru esindavad vennad Sillad. Laupa\u0308eval ja\u0308i peale vanem, Timo Sild (1:33.11), kelle vo\u0303it noorema venna Lauri ees oli 2.46."}, {"text_idx": "#000013", "text": "Samuti Soomes elava ja treeniva Timo Silla so\u0303nul on Soolama\u0308ed to\u0303eliselt lahe maastik ja on va\u0308ga vahva, et Eestis leidus veel sellist kaardistamata ja to\u0303sist va\u0308ljakutset pakkuvat maastikku. \"Tormimurdu oli rohkem kui ma ootasin. Kuni hajutusringideni raja teise poole alguses ja\u0308tkus mul jo\u0303uvarusid, kuid pa\u0308rast neid 4 km edasi viimases reljeefipesas hakkas va\u0308simus mo\u0303tteto\u0308o\u0308d ko\u0303vasti pa\u0308rssima. Tegin u\u0308he vea ja pidin enne lo\u0303ppu isegi 10-15 sekundiks seisma ja\u0308a\u0308ma ja pulsi madalamaks laskma, sest kahtlesin, kas liigun o\u0303iges suunas.\""}, {"text_idx": "#000014", "text": "Lauri Sild hindas, et tema lihaskonditsioon ei olnud ta\u0308ielikult taastunud eelmisel na\u0308dalavahetusel toimunud Eesti meistrivo\u0303istlustest sprindis, o\u0308isel tavarajal ja sprinditeates."}, {"text_idx": "#000017", "text": "Pu\u0308hapa\u0308eval selgitatakse samal maastikul Eesti orienteerumisjooksu teatemeistrid noorte ning veteranide klassides."}, {"text_idx": "#000021", "text": "Evely Kaasiku saavutas MK-etapil 13. koha"}, {"text_idx": "#000022", "text": "Eesti suusaorienteerujad soovivad vo\u0303ita kodusel MM-il medali"}, {"text_idx": "#000026", "text": "Norra suusaliidu murdmaajuht astub ametist tagasi"}, {"text_idx": "#000030", "text": "Viimsi to\u0303i meeskonna kogenuimaks lu\u0308liks 25-aastase ukrainlase"}, {"text_idx": "#000032", "text": "Naiste jalgpallikoondis alustab reedel uhiuut Rahvuste liigat"}, {"text_idx": "#000034", "text": "Miks ku\u0308mnevo\u0303istlus Eesti sportlastele ja publikule meeldib?"}, {"text_idx": "#000038", "text": "Peeter Olesk olu\u0308mpiapiletist: u\u0308llatasin ka ennast"}, {"text_idx": "#000039", "text": "Neljas eestlasest sla\u0308mmivo\u0303itja Ojaka\u0308a\u0308r: see pole mulle veel kohale jo\u0303udnud"}, {"text_idx": "#000044", "text": "Kontaveit ma\u0308ngib enne lahkumisma\u0308ngu veel u\u0308hel turniiril"}, {"text_idx": "#000048", "text": "Mistra loodab kogenud koondislaste abil tippu jo\u0303uda"}, {"text_idx": "#000049", "text": "Eesti naiste hokikoondis alustas Balti liigat kahe vo\u0303idu ja kaotusega"}, {"text_idx": "#000051", "text": "Morkovkina Rahvuste liigast: ko\u0303ige ta\u0308htsam on see, et lo\u0308o\u0308ksime va\u0308ravaid"}, {"text_idx": "#000055", "text": "Vehklejad said Tallinnas uue treeningkeskuse"}]